EkBass/fiwiki-20250220-pages-articles huggingface dataset:
Fievel (televisiosarja)

Fievel (Fievel's American Tails) on Fievel-hiirestä kertova kanadalais- yhdysvaltalainen piirrossarja, joka tuotettiin vuonna 1992. Se on juonellisesti jatkoa elokuvalle Fievel matkalla villiin länteen. Sitä tehtiin 13 jaksoa, jotka esitettiin Suomessa ensimmäisen kerran MTV3-kanavalla vuosina 1995–1996 ja uusintana 2000-luvulla. == Hahmot == Fievel’s American Tails – Episode Guide compiled by Janne Kantola Nimi suomeksi Nimi englanniksi Kuvaus Tiikeri Tiger kissa, Fievelin kaveri Pappa Poppa Fievelin isä Sulo Chula hämähäkki Tanja Tanya Fievelin isosisko Fievel Fievel päähahmo Katti Raul Cat R. Waul paha kissa, hämähäkin pomo Viljami Sweet William iso, murtaen puhuva kissa Mamma Momma Fievelin äiti Sidney Sidney kauppias Schimmelin poika Kitty- neiti Miss Kitty Tiikerin kaukainen ihanne Clint Hiirwood Clint Mousewood vieraileva sheriffi Sohvi-täti Aunt Sophie Fievelin täti == Jaksoluettelo == # Nimi suomeksi Nimi englanniksi Ensiesitys Uusinta MTV3:lla 1995–1996 1 Yksinäinen ratsastaja Fievel, the Lonesome Ranger 2 Kurinpitoa Law and Disorder 3 Pieni hiiri preerialla Little Mouse on the Prairie 4 Lahja 5 Hikkaepidemia 6 Päätön ratsuhiiri 7 Lapsenvahtivaikeuksia Babysitting Blues 8 Kultakuumetta 9 Hiiri nimeltä Zorrowitz 10 Postimyyntivillitys Mail Order Mayhem 11 Sohvi-tädin vierailu Aunt Sophie's Visit 12 Ystävien tarkoitus That's What Friends Are For 13 Kissankellot Bell the Cats ==Suomenkielinen dubbaus== Suomenkielinen toteutus: Tuotantotalo Werne Oy === Käännös ja ohjaus === *Annamari Metsävainio-Lindberg *Ari Parviainen == Lähteet == Luokka:1990-luvun piirrossarjat
Terapiatakuu

Terapiatakuu on mielenterveysalan toimijoiden kansalaisaloite mielenterveyspalveluihin pääsyn nopeuttamiseksi. Kansalaisaloite ylitti 50 000 kannatusilmoituksen rajan 20.7.2019, ja aloite etenee eduskunnan käsittelyyn. Aloitteen vireillepanijat ovat 30 mielenterveysjärjestön Mielenterveyspoolin projektipäällikkö Alviina Alametsä ja Mielenterveyspoolin puheenjohtaja Pia Hytönen. == Aloitteen sisältö == Aloitteessa ehdotetaan säädettäväksi mielenterveyslakiin uusi pykälä nk. terapiatakuusta (”4 a §, Mielenterveyspalvelujen piiriin pääsy”) ja muutettavaksi terveydenhuoltolain 27 §:n 2 momentin 3 kohtaa. Käytännössä aloitteen ehdottamat lakimuutokset toisivat mielenterveyden häiriöiden hoitoon soveltuvan psykoterapian ja muun psykososiaalisen hoidon osaksi perusterveydenhuollon palveluita, joiden käyttöön ei edellytetä erikoissairaanhoidossa asetettua psykiatrista diagnoosia. Lisäksi lakimuutokset nopeuttaisivat avun saamista siten, että psykososiaalinen hoito alkaisi kuukauden sisällä avun piiriin hakeutumisesta. == Tausta == Kannatusilmoitusten keräys alkoi 20.2.2019 ja päättyi 20.8.2019. Kansalaisaloitekampanjaa asettuivat tukemaan jo julkaisutilaisuudessa 20.2.2019 useat julkisuuden henkilöt ja päättäjät, kuten tubettaja Maiju Voutilainen (Mansikkka) ja poliitikot Sari Sarkomaa ja Touko Aalto. Terapiatakuu-kampanja sai vapaaehtoisia keräämään kannatusilmoituksia sekä paperilla että sähköisesti kaikkialla Suomessa. Terveydenhuollon palveluvalikoimaneuvoston (PALKO) suosituksen (23.11.2018) mukaan vaikuttavaksi todetut psykoterapiat ja muut psykososiaaliset hoito- ja kuntoutusmenetelmät kuuluvat mielenterveys- ja päihdehäiriöissä terveydenhuollon julkisesti rahoitettuun palveluvalikoimaan. Suosituksen mukaan niitä tulee olla tarjolla osana eriasteisten häiriöiden tavoitteellista ja tarpeenmukaista hoitoa tai kuntoutusta. Suositus ei toteudu Suomessa. Terapiatakuu-aloitteen tavoitteena on, että psykososiaaliset hoitomenetelmät tuotaisiin perusterveydenhuollon piiriin ja oikea-aikaisesti saataville. Potilas saisi hoitoa, vaikka hänellä ei olisi taloudellista mahdollisuutta hakeutua yksityiseen psykoterapiaan. Potilas saisi ehdotetun lakimuutoksen myötä hoitoa myös silloin, kun hänelle ei voida myöntää Kelan korvaamaa kuntoutuspsykoterapiaa esimerkiksi pitkäaikaistyöttömyyden takia, tai Kelan korvaama kuntoutuspsykoterapia ei sovellu hoitomuodoksi esimerkiksi omavastuun suuruuden tai hakuprosessin pituuden (7–12 kuukautta) takia. Terapiatakuu- kampanjan mukaan matalan kynnyksen mielenterveyspalvelujärjestelmä on kustannustehokkaampi kuin erikoissairaanhoitoon perustuva järjestelmä, koska varhaisen hoidon tiedetään ennaltaehkäisevän oireen tai häiriön syvenemistä ja vähentävän muiden terveydenhuoltopalvelujen käyttöä. Mielenterveyden häiriöiden kokonaiskustannukset Suomessa ovat OECD:n arvion (2018) mukaan noin 11 miljardia vuodessa. Terapiatakuu-kampanjan mukaan panostaminen mielenterveyteen maksaa itsensä takaisin moninkertaisesti, koska sairausetuuksien käyttö vähenee, työnantajien sairauspoissaolokustannukset ja muut työelämäkustannukset vähenevät. == Lähteet == Luokka:Kansalaisaloitteet
Erik Spiekermann

Erik Spiekermann ( s. 30. toukokuuta 1947 Stadthagenissa) on saksalainen graafinen suunnittelija ja kirjainmuotoilija. Spiekermannin suunnittelemista kirjasintyyppeistä tunnetuin on FF Meta. Hän on myös laatinut useista klassisista kirjasintyypeistä digitaaliset versiot. Spiekermann muun muassa piirsi Bertholdille Lo-Typesta ja Berliner Groteskista uudet digitaaliset versiot vanhojen mallipiirustusten pohjalta. Hän perusti muotoilutoimisto MetaDesignin Berliinssä vuonna 1979. Sillä on toimistot myös San Franciscossa ja Zürichissä. Vuonna 1990 hän perusti FontShop International -yrityksen yhdessä Joan Spiekermannin ja Neville Brodyn kanssa. Yritys välitti postimyynnillä fontteja. Yrityksen fonttien brändinimi on FontFont. == Lähteet == Luokka:Vuonna 1947 syntyneet Luokka:Elävät henkilöt Luokka:Saksalaiset kirjainmuotoilijat Luokka:Saksalaiset graafiset suunnittelijat
Jetta VS5

Jetta VS5 on Volkswagen Groupin vuodesta 2019 lähtien Kiinan markkinoille valmistama crossover-tyyppinen automalli. Se perustuu Euroopassa myytävään SEAT Atecaan. Mallistossa VS5 sijoittuu suuremman VS7:n alapuolelle. Moottorina on turboahdettu 1,4-litrainen (150 hv) bensiinimoottori. Voimansiirtona on viisivaihteinen manuaalivaihteisto tai japanilaisen Aisinin valmistama kuusiportainen automaattivaihteisto. Valmistuskustannusten pitämiseksi alhaisena autossa ei käytetä Volkswagen Groupin uusinta 1,5 TSI Evo -moottoria eikä DSG-kaksoiskytkinvaihteistoa. == Lähteet == == Aiheesta muualla == VS5 Luokka:J-segmentin autot Luokka:2010-luvun autot Luokka:2020-luvun autot
Frugårdin kartano

Frugård eli Frugårdin kartano on Joroisissa, noin viisi kilometriä Joroisten kirkonkylältä itään sijaitseva kartano. Kartano kuuluu osana Joroisten kartanoiden muodostamaan valtakunnallisesti merkittävien rakennettujen kulttuuriympäristöjen kohteeseen. Haukiveden Haapaselän Kotkatlahden rannalla sijaitsevan kartanon nimi (ruots. fru= rouva, gård= kartano) viittaa rouva Hedvig Juliana Munckiin, joka oli everstiluutnantti Anders Erik Munckin leski ja sittemmin kuningas Kustaa III:n kreiviksi nimittämän Adolf Fredrik Munckin äiti. Rouva Munck osti tuolloisen ratsutilan vuonna 1781 ja kehitti sen kartanoksi. Hän rakennutti kartanon nykyisen päärakennuksen ja monia miljöössä osittain säilyneitä talousrakennuksia. Vuonna 1798 kapteeni, myöhemmin everstiksi kohonnut Berndt Adolf Grotenfelt osti kartanon rouva Munckilta. Tällöin kartanosta tuli osa Grotenfelt-suvun seudulta omistamien useiden kartanoiden (Kotkalahden eli Örnvikin kartano, Järvikylän kartano, ja Juvan Wehmaisten kartano) kokonaisuutta. ==Lähteet== Luokka:Joroisten kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat
Floridankärpänen

Floridankärpänen (Liriomyza trifolii) on kaksisiipisten (Diptera) lahkoon kuuluva miinaajakärpäslaji. Lajista käytetään myös nimeä floridanmiinaaja. Aikuiset floridankärpäset ovat pieniä, pituudeltaan 1,3–2,3 mm ja niiden siipien pituus on 1,25–1,9 mm. Lajin pää on keltainen ja sillä on punaiset silmät. Floridankärpäset ovat väriltään mustan ja keltaisen kirjavia, mutta vatsapuoli ja jalat ovat yleensä keltaiset. Siivet ovat läpinäkyvät.University of Florida, John L. Capinera: American serpentine leafminer Liriomyza trifolii Lajin erottaminen muista miinaajakärpäslajeista on vaikeaa ja vaatii usein tarkemman laboratoriotutkimuksen. Floridankärpäsen munat ovat pituudeltaan noin 0,3 mm pitkiä, ovaalinmuotoisia ja väriltään vaaleita.Kauppapuutarhaliitto: Marika Linnamäki, Koristekasvien miinaajakärpäset (pdf) Toukat ovat vaaleita, 0,3–3 mm:n pituisia. Toukat tekevät koristekasvien ja vihanneskasvien lehtiin koukeroisia lehtimiinoja. Lehtimiinat vähentävät lehtien yhteyttävää pinta-alaa haitaten siten kasvin kehitystä ja pilaten samalla kasvin ulkonäön. Floridankärpänen on luokiteltu Suomessa vieraslajiksi ja vaaralliseksi sekä hävitettäväksi kasvintuhoojaksi. Se leviää kasvihuoneviljelmille pääasiassa ulkomailta tuotujen koristekasvien taimien mukana. Suomessa floridankärpäsiä tavataan kasvihuoneviljelmillä vuosittain. Laji on maailmalla laajasti levinnyt. Floridankärpänen on alun perin amerikkalainen laji. Laji ei voi talvehtia Suomessa avomaalla. == Lähteet == == Aiheesta muualla == *Laji.fi: Floridankärpänen (Liriomyza trifolii) *Ruokavirasto: Floridankärpänen (Liriomyza trifolii) *Vieraslajit: Floridankärpänen (Liriomyza trifolii) *ITIS: Liriomyza trifolii *University of Michigan, Animal Diversity Web (ADW): Liriomyza trifolii *Iowa State University, Bug Guide: Species Liriomyza trifolii - American Serpentine Leafminer *Plantwise: American serpentine leafminer Liriomyza trifolii *Centre for Agriculture and Biosciences International (CABI): Liriomyza trifolii (American serpentine leafminer) Luokka:Kaksisiipiset
Culex abonnenci

Culex abonnenci on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran J. Clastrier vuonna 1970. Se muistuttaa paljon muita sukunsa lajeja. == Lähteet == == Aiheesta muualla == *University of Michigan, Animal Diversity Web (ADW): Culex abonnenci Luokka:Hyttyset
Jetta VS7

Jetta VS7 on Volkswagen Groupin vuodesta 2019 lähtien Kiinan markkinoille valmistama crossover-tyyppinen automalli. Se perustuu Euroopassa myytävään SEAT Tarracoon. Mallistossa VS7 sijoittuu pienemmän VS5:n yläpuolelle. == Lähteet == == Aiheesta muualla == VS7 Luokka:J-segmentin autot Luokka:2010-luvun autot Luokka:2020-luvun autot
Systéme de la Nature

Système de la Nature ou Des Loix du Monde Physique et du Monde Moral on Paroni d’Holbachin Paul-Henri Thiryn filosofiateos, joka julkaistiin alun perin Jean- Baptiste de Mirabaud nimissä, joka oli kuollut Ranskan tiedeakatemian jäsen. D'Holbach kirjoitti ja julkaisi kirjan vuonna 1770 mahdollisesti Diderotin avustamana, mutta Jacques-André Naigeonin tuella nimettömästi. == Aiheesta muualla == *Englanninkielinen käännös Luokka:1700-luvun kirjat Luokka:Kirjat uskontokritiikistä Luokka:Kirjat filosofiasta
Patrik Blomberg (jääkiekkoilija)

Patrik Blomberg (s. 27. tammikuuta 1994 Tukholma, Ruotsi) on ruotsalainen jääkiekkoilija, pelipaikaltaan vasen laitahyökkääjä. Hän edustaa HockeyAllsvenskanissa pelaavaa HC Vita Hästeniä. Blomberg pelasi kaudella 2018-19 SHL-joukkue Timrå IK:n paidassa 35 ottelua tehoin 3+2=5. Blomberg laukoo vasemmalta. == Lähteet == Luokka:Ruotsalaiset jääkiekkoilijat Luokka:Vuonna 1994 syntyneet Luokka:Elävät henkilöt
Paajala

Paajala eli Paajalan kartano, Örnevik tai Kotkalahti on Joroisten Kotkatlahdessa, Frugårdin kartanon lähistöllä sijaitseva kartano. Kartano kuuluu osana Joroisten kartanoiden muodostamaan valtakunnallisesti merkittävien rakennettujen kulttuuriympäristöjen kohteeseen. Nuijasodan aikana Kotkatlahden kylä oli Savon talonpoikien päämaja, jonne koottiin noin 200 miestä. Klaus Flemingin nihdit hajottivat miesjoukon tammikuussa 1597 ja tekivät siitä päämajansa. Ratsumestari Nils Groth sai Paajalan pienen talon 1659 ratsupalvelusta vastaan. Lisäksi hän hankki 1650-luvun lopulla neljä muuta Kotkatlahden taloa. Groth osallistui menestyksekkäästi Ruotsin kuninkaiden Kaarle X Kustaan ja Kaarle XI:n käymiin sotiin. Lundin taistelun (1677) jälkeen Groth aateloitiin nimellä Grotenfelt. Hän osallistui rakuunoineen Kaarle XII:n sotatoimiin vielä Suuressa Pohjan sodassa. Sairastuttuaan kahakoissa Grotenfelt palasi kotiin ja kuoli siellä 1703. Kartanon nimi Paajala tulee tilan 1500- ja 1600-luvuilla omistaneista Paajasista. 1600-luvun lopulla, viimeistään vuonna 1690 kartanoa ryhdyttiin kutsumaan Örnevikiksi sijaintipaikkansa Kotkatlahden kylän ruotsinnoksena. Kartano on Grotenfelt-suvun kantatila. Kartanon nykyinen päärakennus on empiretyylinen pitkänurkkatalo. Se on siirretty nykypaikalleen 1830-luvulla. Rakennusta jatkettiin myös samassa yhteydessä. Pihapiirin hirsinen väentupa on vuodelta 1874. ==Lähteet== Luokka:Joroisten kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Luigi

Luigi tarkoittaa ainakin seuraavia asioita: *Luigi, italialainen miehen etunimi *Luigi, Nintendon videopelihahmo
Koskenhovin kartano

Koskenhovi (ruots. Forsgård) eli Koskenhovin kartano on Joroisissa sijaitseva kartano. Se sijaitsee Välijoen Muurinkosken ja Huutokoski–Parikkala-radan välissä. Kartano kuuluu osana Joroisten kartanoiden muodostamaan valtakunnalliseti merkittävien rakennettujen kulttuuriympäristöjen kohteeseen. Kartanon vanhin osa edustaa empiretyyliä ja on vuodelta 1844. Rakennusta on jatkettu 1870- ja 1890-luvuilla. Koskenhovissa on kielitieteilijä, professori Lauri Kettusen muistoreliefi. ==Lähteet== ==Aiheesta muualla== *Koskenhovin kartano (kuvaaja Brander Signe, 1920) (finna.fi) Luokka:Joroisten kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Siipikiduskotilot

Siipikiduskotilot eli siipijalkaiset eli eväjalkaiset (Pteropoda) on merten pintavesissä elävien kotiloiden lahko. Useimmista muista nilviäisistä poiketen siipikiduskotilot ovat planktoneliöitä koko elämänsä. Ne käyttävät uimiseen siipi- tai melamaisia vaippaliuskoja. Siipikiduskotiloihin kuuluu sekä kuorellisia että kuorettomia lajeja. == Lähteet == Luokka:Kotilot
Volkswagen Group C -pohjalevy

Volkswagen Group C -pohjalevy on Volkswagen Groupin edustusluokan automalleissaan käyttämä pohjalevy. Sen ensimmäinen versio esiteltiin vuonna 1968 Audi 100:n yhteydessä. Konsernin uusissa malleissa C-pohjalevyn on korvannut modulaarinen MLB-pohjalevy. == C1 == * Audi 100 (C1) (1968–1976) == C2 == * Audi 100 (C2) (1976–1982) * Audi 200 (C2) (1979–1982) == C3 == * Audi 100 (C3) (1982–1991) * Audi 200 (C3) (1983–1991) C3-pohjalevyyn perustuu pidennetty D1/D11-pohjalevy. == C4 == * Audi 100 (C4) (1990–1994) * Audi A6 (C4) (1994–1997) * Audi S4 (C4) (1991–1994) * Audi S6 (C4) (1994–1997) == C5 == * Audi A6 (C5) (1997–2004) * Audi S6 (C5) (1999–2003) * Audi RS6 (C5) (2002–2004) == C6 == * Audi A6 (C6) (2004–2011) * Audi S6 (C6) (2006–2011) * Audi RS6 (C6) (2008–2010) C-pohjalevy Luokka:Autojen pohjalevyt
Volkswagen Group D -pohjalevy

Volkswagen Group D -pohjalevy on Volkswagen Groupin suurissa loistoautomalleissaan käyttämä pohjalevy. Sen ensimmäinen versio esiteltiin vuonna 1988 Audi V8:n yhteydessä. Uudemmissa malleissa D-pohjalevyn on korvannut modulaarinen MSB-pohjalevy. == D1/D11 == D1/D11-pohjalevy on pidennetty versio C3-pohjalevystä. * Audi V8 (1988–1993) == D2 == * Audi A8 (D2) (1994–2002) * Audi S8 (D2) (1996–2002) == D3 == * Audi A8 (D3) (2002–2009) * Audi S8 (D3) (2006–2010) == D1 == D1-pohjalevy perustuu D3:een, mutta siinä käytetään alumiinisen sijasta yksinkertaisempaa teräksistä korirakennetta. * Bentley Continental Flying Spur (2005–2019) * Bentley Continental GT (2003–2018) * Volkswagen Phaeton (2002–2016) D-pohjalevy Luokka:Autojen pohjalevyt
Kreikan kansanäänestykset

Kreikassa on järjestetty maan itsenäisyyden aikana yhteensä yhdeksän kansanäänestystä. Ensimmäinen kansanäänestys vuonna 1862 käsitteli kuninkaan valintaa ja viimeisin kansanäänestys vuonna 2015 liittyi Kreikan velkakriisin käänteisiin. Muut kansanäänestykset ovat pääosin koskeneet Kreikan valtiomuotoa tai perustuslakia. == Luettelo kansanäänestyksistä == Kreikassa on järjestetty seuraavat kansanäänestykset: Kansanäänestys Päivä Aihe Tulos Kreikan kansanäänestys 1862 19. marraskuuta 1862 – kuninkaan valinta Herttua Alfred Kreikan kansanäänestys 1920 22. marraskuuta 1920 kuningas Konstantin I:n paluu Kreikkaan kyllä Kreikan kansanäänestys 1924 13. huhtikuuta 1924 monarkian lakkauttaminen ja siirtyminen tasavaltaan kyllä Kreikan kansanäänestys 1935 3. marraskuuta 1935 monarkian palauttaminen kyllä Kreikan kansanäänestys 1946 1. syyskuuta 1946 monarkian säilyttäminen kyllä Kreikan kansanäänestys 1968 29. syyskuuta 1968 uuden perustuslain hyväksyminen kyllä Kreikan kansanäänestys 1973 29. heinäkuuta 1973 monarkian lakkauttaminen ja siirtyminen tasavaltaan kyllä Kreikan kansanäänestys 1974 8. joulukuuta 1974 monarkian lakkauttaminen ja siirtyminen tasavaltaan kyllä Kreikan kansanäänestys 2015 5. heinäkuuta 2015 Kreikan velkojien vaatimusten hyväksyminen ei == Lähteet == *
Kreikan kansanäänestys 1862

Kreikan vuoden 1862 kansanäänestys järjestettiin 19. marraskuuta 1862 alkaen koskien uutta kuningasta. Edellinen kuningas Otto, joka oli itsenäisen Kreikan ensimmäinen, oli syösty vallasta lokakuun 1862 kansannousussa. Kansa ei kuitenkaan hylännyt monarkiaa sinänsä. Moni halusi maahan brittiläisen kuninkaan, mutta Ison-Britannian kuningatar Viktoria vastusti tätä, ja myös vuoden 1832 Lontoon protokolla esti tämän. Siksi kysymyksestä järjestettiin kansanäänestys, joka oli itsenäisen Kreikan ensimmäinen. Äänestyksen voitti ylivoimaisesti Ison-Britannian prinssi Alfred, joka sai noin äänistä. Hän oli kuitenkin Viktorian poika, eikä Britannian kuningashuoneen jäsenenä kelvannut muille Kreikan suojelijavaltioille Ranskalle ja Venäjälle. Lopulta vuoden 1862 Kreikan kansankokous valitsi kuninkaaksi Tanskan prinssi Vilhelmin, josta tuli kuningas Yrjö I. Kansanäänestyksessä tämä oli saanut muutaman hajaäänen. == Tulokset == Ehdokas ÄäniäThe Greek Revolution, The Times, 16 February 1863, p. 6, col. B Ääniä prinssi Alfred 230 016 Leuchtenbergin herttua 2 400 ortodoksinen kuningas 1 917 Venäjän keisari Aleksanteri II 1 841 suuriruhtinas Nikolai Nikolajevitš 1 821 kuningas 1 763 Venäjän prinssi Nikolai 1 741 Eläköön kolme suurvaltaa 482 suuriruhtinas Konstantin Romanov 478 prinssi Napoleon 345 Ranskan keisarillinen prinssi 246 tasavalta 93 prinssi Amadeus 15 venäläinen prinssi 14 Venäjän keisarillinen prinssi 9 Romanov 8 Flanderin kreivi Philippe 7 Tanskan prinssi Vilhelm 6 ruhtinas Ypsilántis 6 Giuseppe Garibaldi 3 Henri, Aumalen herttua 3 Napoleon III 2 Ruotsin prinssi 2 prinssi Joinville 1 Patrice de Mac-Mahon 1 Jean-Gabriel Eynard 1 Otto 1 Ääniä yhteensä 241 202 == Lähteet == Luokka:1862 1862
Kreikan kansanäänestys 1920

Kreikan vuoden 1920 kansanäänestys järjestettiin 22. marraskuuta 1920 koskien kuningas Konstantin I:n paluuta Kreikan kuninkaaksi. Kuninkaan paluu hyväksyttiin noin enemmistöllä. Kansanäänestys järjestettiin Vähän-Aasian sotaretken aikana Dimítrios Rálliksen johtaman hallituksen tahdon mukaisesti. Äänestys oli tavallaan turha, koska Rálliksen Kansanpuolue oli voittanut vaalit vain vähää aiemmin. Konstantin I palasi maahan kansanäänestyksen jälkeen 19. joulukuuta. Monarkia lakkautettiin vain neljä vuotta myöhemmin vuoden 1924 kansanäänestyksessä. == Tulokset == Kansanäänestyksen tulos oli: Ääni Ääniä % Kyllä 98,97 Ei 1,03 == Lähteet == Luokka:1920 1920
Kreikan kansanäänestys 1924

Kreikan vuoden 1924 kansanäänestys järjestettiin 13. huhtikuuta 1924 koskien monarkian lakkauttamista ja siirtymistä tasavaltaan. Äänestyksessä monarkian lakkauttamista kannattanut kanta voitti noin 70 % enemmistöllä. Kreikka julistettiin parlamentaariseksi tasavallaksi 25. maaliskuuta 1924 katastrofiin päättyneen Vähän-Aasian sotaretken jälkeen. Kuningas Yrjö II, joka oli ollut maanpaossa jo 19. marraskuuta 1923 lähtien, syöstiin tuolloin vallasta, ja Kreikan parlamentissa suoritetussa presidentinvaalissa valittiin presidentiksi Pávlos Kountouriótis. Kansanäänestys vahvisti monarkian lakkauttamisen. Monarkian lakkauttamista seurasi niin kutsuttu Kreikan toisen tasavallan kausi. Monarkia palautettiin myöhemmin vuoden 1935 kansanäänestyksessä. == Tulokset == Kansanäänestyksen tulos oli: Ääni Ääniä % Kyllä 69,99 Ei 30,01 == Lähteet == Luokka:1924 1924
Kreikan kansanäänestys 1935

Kreikan vuoden 1935 kansanäänestys järjestettiin 3. marraskuuta 1935 koskien monarkian palauttamista. Monarkia oli lakkautettu Kreikassa vuonna 1924, ja aiheesta oli tuolloin järjestetty vuoden 1924 kansanäänestys. Vuoden 1935 kansanäänestyksessä monarkian palauttamista kannattava kanta voitti, mikä päätti niin kutsutun Kreikan toisen tasavallan. Vuoden 1935 kansanäänestyksen järjestytti pääministerin ja valtionpäämiehen tehtävät ottanut kuningasmielinen Geórgios Kondýlis pian noustuaan valtaan 10. lokakuuta 1935. Kuningas Yrjö II palasi maahan ja kuninkaanvirkaan kansanäänestyksen jälkeen 25. marraskuuta. == Tulokset == Kansanäänestyksen tulos oli: Ääni Ääniä % Kyllä 97,88 Ei 2,12 == Lähteet == Luokka:1935 1935
Kreikan kansanäänestys 1946

Kreikan vuoden 1946 kansanäänestys järjestettiin 1. syyskuuta 1946 koskien monarkian säilyttämistä. Monarkia päätettiin säilyttää enemmistöllä. Kansanäänestyksessä äänestysprosentti oli 92,68. Tyhjiä ääniä oli huomattava määrä, lähes viidesosa kaikista annetuista äänistä. Jos tyhjät äänet otetaan huomioon vastustavina ääninä, todellisuudessa kyllä-äänet voittivat enemmistöllä, kun ei-ääniä ja tyhjiä ääniä oli yhteensä . Kuningas Yrjö II palasi maahan kansanäänestyksen jälkeen 28. syyskuuta. == Tulokset == Kansanäänestyksen tulos oli: Ääni Ääniä % Kyllä 85,83 Ei 14,17 Yhteensä 100,00 Hyväksyttyjä 79,98 Hylättyjä 0,21 Tyhjiä 19,80 Äänestäneitä 92,68 Äänestämättä jättäneitä 7,32 Äänioikeutettuja == Lähteet == Luokka:1946 1946
Kreikan kansanäänestys 1968

Kreikan vuoden 1968 kansanäänestys järjestettiin Kreikan sotilasjuntan aikana 29. syyskuuta 1968 koskien sotilasjuntan laatiman perustuslain hyväksymistä. Äänestäjät hyväksyivät perustuslain enemmistöllä. Kansanäänestys järjestettiin sotatilalain vallitessa, ja äänestäminen oli määrätty pakolliseksi. Tästä huolimatta äänestysprosentti oli vain 77,47. Euroopan neuvoston arvion mukaan äänestystä ei voida pitää vapaana eikä aidosti demokraattisena, muun muassa koska oppositio oli pitkälti vaiennettu. == Tulokset == Kansanäänestyksen tulos oli: Ääni Ääniä % Kyllä 92,21 Ei 7,79 Yhteensä 100,00 Hyväksyttyjä 99,64 Hylättyjä/Tyhjiä 0,36 Äänestäneitä 77,47 Äänestämättä jättäneitä 22,53 Äänioikeutettuja == Lähteet == Luokka:1968 1968
Kreikan kansanäänestys 1973

Kreikan vuoden 1973 kansanäänestys järjestettiin Kreikan sotilasjuntan aikana 29. heinäkuuta 1973 koskien monarkiasta luopumista ja siirtymistä tasavaltaan. Sotilasjuntta oli lakkauttanut monarkian jo 1. kesäkuuta samana vuonna ja tehnyt Kreikasta presidenttijohtoisen tasavallan, jossa presidenttinä toimi juntan Geórgios Papadópoulos. Kansanäänestys vahvisti monarkiasta luopumisen enemmistöllä. Äänestysprosentti oli 85,46. Papadópoulos jatkoi presidenttinä kansanäänestyksen jälkeen. Äänestys uusittiin sotilasjuntan kaatumisen jälkeen jo seuraavana vuonna eli vuoden 1974 kansanäänestyksessä. Se vahvisti monarkiasta luopumisen uudelleen. == Tulokset == Kansanäänestyksen tulos oli: Ääni Ääniä % Kyllä 77,52 Ei 21,31 Yhteensä 100,00 Hyväksyttyjä 98,85 Hylättyjä/Tyhjiä 1,15 Äänestäneitä 85,46 Äänestämättä jättäneitä 14,54 Äänioikeutettuja == Lähteet == Luokka:1973 1973
Kreikan kansanäänestys 1974

Kreikan vuoden 1974 kansanäänestys järjestettiin 8. joulukuuta 1974 koskien monarkiasta luopumista. Kreikan sotilasjuntta oli lakkauttanut monarkian 1. kesäkuuta 1973 ja järjestänyt asiasta tämän jälkeen vuoden 1973 kansanäänestyksen, jossa juntan kanta voitti. Vuoden 1974 kansanäänestys järjestettiin sotilasjuntan kaatumisen ja demokratian palauttamisen jälkeen, ja se vahvisti monarkian lakkauttamisen enemmistöllä. Äänestysprosentti oli 75,51. Kansanäänestyksen järjestämisestä päätti Konstantínos Karamanlísin johtama hallitus. Monarkiasta luopumista kannatti erityisesti oppositio (mm. Keskustaunioni – Uudet voimat, Pasok ja Yhdistynyt vasemmisto), kun taas Karamanlísin hallitseva Uusi demokratia -puolue ei ottanut kysymykseen virallista kantaa. Kansanäänestyksen seurauksena Kreikasta tuli tasavalta, niin kutsuttu Kreikan kolmas tasavalta. == Tulokset == Kansanäänestyksen tulos oli: Ääni Ääniä % Kyllä 69,18 Ei 30,82 Yhteensä 100,00 Hyväksyttyjä 99,39 Hylättyjä/Tyhjiä 0,61 Äänestäneitä 75,51 Äänestämättä jättäneitä 24,49 Äänioikeutettuja == Lähteet == Luokka:1974 1974
Ruut Vähämetsä

Ruut Vähämetsä (s. 1. syyskuuta 1988) on suomalainen maastohiihtäjä, joka edustaa Oulun Hiihtoseuraa. Vähämetsä saavutti hiihdon Suomen- mestaruuskilpailussa 2016 hopeaa Oulun hiihtoseuran viestijoukkueessa yhdessä Heli Heiskasen ja Riitta-Liisa Roposen kanssa. Maailmancupissa Vähämetsä on osallistunut Salpausselän kisoihin vuosina 2012, 2013, 2015 ja 2016. Hänen paras sijoituksensa on 56:s vapaan tyylin sprintissä vuonna 2016. == Lähteet == Luokka:Suomalaiset maastohiihtäjät Luokka:Vuonna 1988 syntyneet Luokka:Elävät henkilöt
Charlie Clouser

Charlie Alexander Clouser (s. 28. kesäkuuta 1963) on yhdysvaltalainen säveltäjä, kosketinsoittaja, levytuottaja ja remixaaja. Hän on työskennellyt Trent Reznorin kanssa yhtyeessä Nine Inch Nails vuosina 1994–2000. Clouser on myös tunnettu säveltäjänä elokuvissa Saw ja Dead Silence. == Aiheesta muualla == * Luokka:Yhdysvaltalaiset elokuvasäveltäjät Luokka:Vuonna 1963 syntyneet Luokka:Elävät henkilöt
Treoosi

Treoosi on tetrooseihin kuuluva, pääasiassa D-tetroosina esiintyvä monosakkaridi, jossa on neljä hiiliatomia. Se on aldotetroosi eli siinä on aldehydiryhmä. Treoosin, kuten muidenkin tetroosien, kemiallinen kaava on C4H8O4.Merck Index Online, M10805 ==Lähteet== == Aiheesta muualla == *PubChem: D-Threose *PubChem: L-Threose Luokka:Sokerit
Saana Niskanen

Saana Maria https://www.finder.fi/Liikuntapalvelut/Iivo+Niskanen+Oy/Kuopio/yhteystiedot/3191642 Niskanen (o.s. Kemppainen, s. 19. maaliskuuta 1993 Kajaani) on suomalainen entinen maastohiihtäjä, joka edusti Vuokatti Ski Teamia. Hän lopetti aktiiviuransa kauteen 2015–2016. Kemppainen saavutti hiihdon Suomen- mestaruuskilpailussa 2016 pronssia Vuokatti Ski Teamin viestijoukkueessa yhdessä Katri Lylynperän ja Susanna Saapungin kanssa. Niskanen avioitui kilpahiihtäjä Iivo Niskasen kanssa heinäkuussa 2018 Heillä on vuosina 2022 ja 2024 syntyneet lapset.https://www.mtvuutiset.fi/artikkeli/iivo-niskasen-ja- saana-vaimon-vauva-syntyi-suloiset-perhekuvat-julki/9008308 == Lähteet == Luokka:Suomalaiset maastohiihtäjät Luokka:Vuonna 1993 syntyneet Luokka:Elävät henkilöt
Sojuz MS-14

Sojuz MS-14 () oli Venäjän avaruusjärjestön miehittämätön avaruuslento ISS- avaruusasemalle. Alus laukaistiin Soyuz 2.1a -kantoraketilla 22. elokuuta 2019 Baikonurin kosmodromilta Kazakstanista mukanaan humanoidirobotti Fjodor () ja rahtia asemalle. Sojuz MS-14 oli miehittämätön testilento uusien lennonhallinta- ja navigointijärjestelmien sekä uuden lennonkeskeytysjärjestelmän ohjelmiston testaamisen vuoksi. ==Lähteet== Luokka:Miehittämättömät avaruuslennot Luokka:Sojuz-ohjelma
Willy Fitting

William Édouard ”Willy” Fitting (25. tammikuuta 1925 – 26. huhtikuuta 2017 Buchillon) oli sveitsiläinen miekkailija ja olympiamitalisti. Fitting voitti kalvan joukkuekilpailussa olympiapronssia Helsingissä 1952. == Lähteet == == Aiheesta muualla == * Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1925 syntyneet Luokka:Vuonna 2017 kuolleet
Paul Meister

Paul Meister (20. tammikuuta 1926 Basel – 17. joulukuuta 2018) oli sveitsiläinen miekkailija ja olympiamitalisti. Meister voitti kalvan joukkuekilpailussa olympiapronssia Helsingissä 1952 ja osallistui myös kalvan yksilökilpailuun. Hän osallistui joukkuekilpailuun myös Rooman 1960 ja Tokion 1964 kesäolympialaisissa.Olympics at Sports-Reference.com Meister kuoli 93-vuotiaana 17. joulukuuta 2018.https://www.fechtgesellschaftbasel.ch/post/unser-ehrenmitglied-dr-paul- meister-ist-am-17-dezember-2018-verstorben == Lähteet == * Paul Meister Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1926 syntyneet Luokka:Vuonna 2018 kuolleet
Paul Barth (miekkailija)

Paul Barth (9. toukokuuta 1921 – helmikuu 1974 Basel) oli sveitsiläinen miekkailija ja olympiamitalisti. Barth voitti kalvan joukkuekilpailussa olympiapronssia Helsingissä 1952 ja osallistui myös kalvan yksilökilpailuun.Olympics at Sports-Reference.com == Lähteet == * Paul Barth Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1921 syntyneet Luokka:Vuonna 1974 kuolleet
Paul Barth

Paul Barth -nimisiä henkilöitä ovat: * Paul Barth, sveitsiläinen miekkailija ja olympiamitalisti * Paul Barth, saksalainen judoka ja olympiamitalisti
Meerane

Meerane on kaupunki Saksin osavaltiossa Saksassa. Se sijaitsee Leipzigin, Chemnitzin ja Zwickaun muodostaman alueen keskellä, A4- ja B93-moottoriteiden risteyksessä. Meerane oli aikanaan osa tärkeää tekstiiliteollisuuden aluetta ja nykyään siellä on muun muassa autoteollisuutta. == Lähteet == == Aiheesta muualla == * Kaupungin sivut Luokka:Saksin kunnat Luokka:Saksan kaupungit
Raman Singh

Raman Singh (s. 15. lokakuuta 1952) on intialainen poliitikko, joka muistetaan Chhattisgarhin osavaltion toisena ja pitkäaikaisimpana pääministerinä. Hän on myös edustamansa Intian kansanpuolueen pitkäaikaisin osavaltion pääministeri toimittuaan 15 vuotta virassa vuosina 2003–2018. Ennen poliittista uraansa hän toimi ayurvedaparantajana. 1990-luvulla hän toimi lainsäätäjänä Madhya Pradeshissa. Atal Bihari Vajpayeen hallituksessa hän toimi valtioministerinä vuoteen 2003 asti, jolloin hänen uransa Chhattisgarhin johdossa alkoi. Tuolloin Intian kansanpuolue suunnitteli Dilip Singh Judeon asettamista ehdolle virkaan, mutta hän ajautui korruptioskandaaliin, jonka vuoksi Singh nimitettiin tehtävään hänen sijastaan. Singhin hallinnon aikana osavaltion taloustilanne ja sähkönsaatavuus ovat parantuneet, mistä huolimatta Chhattisgarh on edelleen Intian vähiten kehittyneitä alueita. Osavaltio on myös ollut jatkuvassa konfliktissa naxaliittikapinallisten kanssa. Singhin mukaan hänen hallintonsa on vuodesta 2003 asti pyrkinyt hävittämään naxaliitit pois Chhattisgarhista, minkä osalta hän kritisoi ihmisoikeusaktivisteja jotka arvostelivat hallinnon toimia konfliktissa. Hän on myös ajanut erittäin kovaa politiikkaa hindujen pyhänä kunnioittamien lehmien teurastamista vastaan, kertomalla kannattavansa lehmäntappajien hirttämistä. ==Yksityiselämä== Singhillä on kaksi lasta, poika ja tytär. Hänen poikansa toimii myös politiikassa. ==Lähteet== ==Aiheesta muualla== Luokka:Chhattisgarhin pääministerit Luokka:Lok Sabhan jäsenet Luokka:Intian kansanpuolueen poliitikot Luokka:Kansanparantajat Luokka:Vuonna 1952 syntyneet Luokka:Elävät henkilöt
Audi e-tron

Audi e-tron on Audin vuodesta 2018 lähtien valmistama crossover-tyyppinen sähköautomalli. Se esiteltiin ensimmäisen kerran konseptiautona Frankfurtin autonäyttelyssä syyskuussa 2015. Tuotantomallin ensiesittely oli Pariisin autonäyttelyssä lokakuussa 2018. Vuoden 2019 Euro NCAP -kolaritestistä e-tron sai tulokseksi täydet viisi tähteä. Audi e-tronissa on sekä etu- että taka- akselilla oma sähkömoottorinsa, joiden yhteisteho on 408 hevosvoimaa. Niiden voimin auto kiihtyy nollasta sataan 5,7 sekunnissa. Toimintamatkaksi on luvattu vähintään 400 kilometriä. Los Angelesin autonäyttelyssä marraskuussa 2019 esiteltiin e-tron Sportback, jonka perä on muotoiltu viistommin. == Lähteet == == Aiheesta muualla == e-tron Luokka:Sähköautot Luokka:J-segmentin autot Luokka:2010-luvun autot Luokka:2020-luvun autot
Maria Suutala

Maria Suutala (s. 1959) on suomalainen Oulun yliopiston aate- ja oppihistorian ja Åbo Akademin uskontotieteen dosentti. Suutala on erikoistunut luontosuhdetta ja naisen historiaa käsitteleviin kysymyksiin, ekohistoriaan ja ekoteologiaan, ekofilosofiaan ja ekofeminismiin. ==Ura== Suutala on työskennellyt tutkijana muun muassa Saksassa Herzog August Bibliothek kirjastossa ja kansainvälisessä tutkimuslaitoksessa 1986–1992 sekä Suomen Akatemiassa nuorempana tutkijana 1991–1995. Vuodesta 1995 lähtien hän on ollut vapaa tutkija ja kirjailija. Hän kirjoittaa ja julkaisee suomeksi, saksaksi ja ruotsiksi. ==Teokset== * Tier und Mensch im Denken der deutschen Revolution. Helsinki, 2001. (väitöskirja) * Naiset ja muut eläimet: ihmisen suhde luontoon länsimaisessa ajattelussa. Helsinki: Yliopistopaino, 1996. * Kvinnor och andra djur. Högfors: Sahlgrens, 1997. * Zur Geschichte der Naturzerstörung: Frau und Tier in der wissenschaftlichen Revolution. Frankfurt am Main: Peter Lang, Europäischer Verlag der Wissenschaften, 1999. * Kesytetty nainen: seksuaalisuus ja luontosuhde länsimaisessa ajattelussa. Helsinki: Yliopistopaino, 2001. * Kettu luumupuussa: esseitä ja tarinoita menneestä ja tulevasta. Suomussalmi: Myllylahti, 2004. * Onnellisia lehmiä ja viisaita ihmisiä: elämää saariston luontaistaloudessa ja sen muutoksia. Huhmari: Karprint, 2008. * Lyckliga kor och kloka människor. Mariehamn: PQR kultur, 2008. * Suomalaista aatehistoriaa tsaarinvallasta Suur-Suomeen: Jumalan uskolliset Iida ja Juho Kytömäki herännäisyyden ja nuoren kansakunnan palveluksessa. Huhmari: Karprint, 2012. * Vuohi saarnatuolissa: esseitä ja tarinoita katoavasta ja tulevasta. Huhmari: Karprint, 2019. ==Lähteet== Luokka:Aatehistorioitsijat Luokka:Suomalaiset historioitsijat Luokka:Suomalaiset uskontotieteilijät Luokka:Suomalaiset kirjailijat Luokka:Vuonna 1959 syntyneet Luokka:Elävät henkilöt
Usko toivo rakkaus

Usko toivo rakkaus () on ruotsalaistaiteilija Eva Langen syyskuussa 2019 paljastettu veistos Helsingin Erottajan aukiolla Svenska Teaternin vieressä. Taideteos koostuu neljästä graniitti- ja teräsveistoksesta. Sen pohjan graniitti on suomalaista Lieto Red -migmatiittia ja sen muut kiviosat ruotsalaista Bohus-graniittia. Veistos on osa Kaksi maata - yksi tulevaisuus -hanketta, jossa Tukholmaan luotiin suomalaistaiteilijan taideteos ja Helsinkiin ruotsalaistaiteilijan taideteos. Teoksen vastakappale on Marja Kanervon teos Vuosi luvut, joka paljastettiin Tukholman Engelbrektsplanilla elokuussa 2017. Taideteos kuuluu Helsingin taidemuseo HAMin kokoelmiin. == Lähteet == Luokka:Helsingin patsaat ja veistokset Luokka:Kaartinkaupunki
Vlašić (juusto)

Vlašić tai joskus myös Travnik on bosniahertsegovinalainen lampaanmaitojuusto. Vlašić on vuori Bosnia-Hertsegovinassa, jonka mukaan juusto on saanut nimensä. Perinteisesti juustoa on valmistettu Vlašićvuoren ympäristössä toukokuun ja lokakuun välisenä aikana, jolloin paikalliset paimenet veivät lampaansa vuoren niityille. Lampaat ovat paikallista pramenka-rotua. Vlašić-juustoa valmistettaessa lypsyiltä saatu maito siivilöidään ja siihen lisätään juoksute. Nykyisin vasikkaperäistä juoksutetta saadaan lähellä vuorta sijaitsevalta tehtaalta. Maitoon muodostuu juustomassaa, joka muotoillaan harsokankaassa palloksi ja leikataan edelleen lohkoiksi. Lohkot pistetään tynnyreihin, jossa juusto suolataan suolatussa herassa. Juuston kypsymiseen kuluu vähintään kuusi päivää. Valmis juusto on väriltään valkoista ja rakenteeltaan pehmeää, sekä helposti levitettävää. Juusto saa tyypillisen ominaishajunsa kypsymisvaiheen kemiallisten, mikrobiologisten ja biokemiallisten prosessien yhteydessä. Juuston makua on kuvailtu hieman happamaksi ja suolaiseksi. Painoltaan valmiit juustot ovat tyypillisesti 500 grammasta 1,5 kiloon. Vlašić-juustoa käytetään esimerkiksi paikallisten piiraiden (pita) valmistuksessa, tai muiden ruokalajien lisukkeena. Tavallista on tarjoilla juustoa esimerkiksi leivän, savustetun lihan ja luumubrandyn kera. ==Lähteet== Luokka:Lampaanmaitojuustot Luokka:Bosniahertsegovinalainen kulttuuri
Welsh rabbit

Welsh rabbit tai Welsh rarebit on brittiläinen ruokalaji, jonka perusaineosat ovat paahtoleipä ja sulatettu juusto. Welsh rabbit mainitaan historiallisissa lähteissä tiettävästi ensimmäisen kerran vuonna 1725, jolloin John Byrom mainitsi sen lyhyesti teoksessaan Literary Remains. Muodossa Welsh rarebit sama ruokalaji esiintyy ensimmäisen kerran vuonna 1785. Kymriksi Welsh rabbit on caws wedi’ i bobi tai lyhyemmin caws pobi. Molemmat viittaavat paistettuun juustoon ja pobi tarkoittaa tarkkaan ottaen uunia. Nimestä welsh huolimatta ruokalajin alkuperä ei välttämättä ole Walesista. Nimityksenä englantilaisten joskus halventavasti käyttämä welsh saattaa viitata ruokalajin asemaan köyhemmän väen "huonompana" ruokana. Juustoa käytettiin usein etenkin koska se oli halvempaa kuin liha. Hannah Glasse julkaisi ruokalajin reseptin teoksessaan The Art of Cookery Made Plain and Easy. Glasse selitti tuolloin sen sisältävän paahdettua leipää ja juustoa. Hän mainitsi myös kaksi hyvin samanlaista reseptiä, joita hän kutsui nimillä English rabbit ja Scotch rabbit. Charlotte Mason kopioi Glassen reseptit teokseensa Lady’s Assistant' vuonna 1786. Mary Eaton selitti puolestaan teoksessaan The Cook and Housekeeper’s Dictionary (1823), että valmistuksessa tulisi käyttää erityisesti Gloucester-juustoa. Isabella Beeton ehdotti joko Gloucester- tai Cheshire-juuston käyttöä teoksessaan Book of House­hold Management (1861). Welsh rabbit oli vielä 1700- ja 1800-luvuilla tyypillinen majatalojen ruoka. Nykyisin Welsh rabbit on puolestaan yleensä kotona syötävä ruokalaji. Perinteiset reseptit sisälsivät usein sinappia, olutta tai maitoa. Nykyisin leivän ja juuston lisäksi eri resepteissä saatetaan käyttää esimerkiksi Worcesterkastiketta, paprikaa tai cayennepippuria. Tavallinen ruokajuoma annoksen yhteydessä on olut tai hieman harvemmin punaviini. ==Lähteet== Luokka:Brittiläinen keittiö Luokka:Juustoruoat
Jaan Rääts

Jaan Rääts (15. lokakuuta 1932 Tartto – 25. joulukuuta 2020https://kultuur.err.ee/1221142/suri-helilooja-jaan-raats) oli virolainen säveltäjä. Hän toi virolaiseen musiikkiin 1960-luvulla uusklassisen, aktiivisen ja leikillisen tyylisuuntauksen, joka merkitsi postmodernin ajattelun alkua virolaisessa musiikissa. Räätsin sävellyksestä Konsertto kamariorkesterille (1961) tuli uuden virolaisen musiikin merkkiteos. Rääts oli Viron säveltäjäliiton jäsen vuodesta 1957 ja toiminut sen puheenjohtajana vuosina 1974–1993.Estonian Music Information Centre: Jaan Rääts Rääts opiskeli Tarton musiikkilukiossa instrumenttinaan piano ja valmistui vuonna 1957 Mart Saarin sekä Heino Ellerin sävellysoppilaana Tallinnan konservatoriosta. Hän työskenteli vuosina 1955–1966 ääni-insinöörinä Viron radiossa. Viron televisiossa hän työskenteli vuosina 1966–1970 musiikkiohjelmien päätoimittajana ja vuosina 1970–1974 pääjohtajana sekä musiikkimanagerina. Rääts opetti sävellystä Viron musiikki- ja teatteriakatemiassa (1968–1970, 1974–2003), jossa sai professorin arvon vuonna 1990. Hänen johdollaan ovat opiskelleet muiden muassa Raimo Kangro, Erkki-Sven Tüür, Rauno Remme, Tõnu Kõrvits, Tõnis Kaumann ja Timo Steiner. Räätsin tuotannossa keskeisessä asemassa olivat soitinteokset. Hän sai valmiiksi kymmenen sinfoniaa vuosina 1957–1993. Hän sävelsi myös muita sinfonisia teoksia, lukuisia konserttoja, kaksi konserttoa kamariorkesterille ja kamarimusiikkia. Kamarimusiikkiteoksiin kuuluvat kuusi jousikvartettoa ja seitsemän pianotrioa. Pianolle tehtyjä sävellyksiä ovat kymmenen sonaattia. Rääts sävelsi myös kolme 24 marginaali -nimistä miniatyyrisarjaa, joista ensimmäinen (1979) on pianolle, toinen (1980) elektroniikalle ja kolmas (1982) kahdelle pianolle. Keskimmäinen oli ensimmäinen Virossa LP-muodossa julkaistu elektronisen musiikin teos. Räätsin äänimaailma ja tyyli ovat olleet melko pysyviä. Hän on työssään välttänyt dramaturgista kehitystä ja tarinankerrontaa. Rytminen pulssi on ollut musiikin peruselementti. Räätsin vokaaliteoksiin kuului oratorio Karl Marx (1964, sanat: Enn Vetemaa). Elokuvamusiikin hän sävelsi neljääntoista virolaiseen elokuvaan. Räätsin musiikkia on julkaistu lukuisilla vinyyli- ja CD-levyillä. Hänen musiikkiaan ovat kustantaneet muiden muassa Edition Peters, Hans Sikorski ja G. Schirmer, Inc.. Hänen saamiaan palkintoja ja tunnustuksia olivat neuvostoaikoina muiden muassa Viron sosialistisen neuvostotasavallan ansioituneen taidetyöläisen (1965) ja kansantaiteilijan (1977) arvonimet. Viron tasavallassa hän on saanut Viron valtion kulttuuripalkinnon (1995), Viron kulttuurirahaston musiikkirahaston vuosipalkinnon (2002), Viron tasavallan palkinnon elinikäisistä saavutuksista (2011) ja Valkoisen Tähden ritarikunnan kolmannen luokan ansiomerkin. == Lähteet == Luokka:Virolaiset säveltäjät Luokka:Vuonna 1932 syntyneet Luokka:Vuonna 2020 kuolleet
FIFA 20

FIFA 20 on EA Vancouverin kehittämä ja EA Sportsin julkaisema urheilupeli. Se julkaistiin 27. syyskuuta 2019 ja on FIFA-pelisarjan 27. osa. Pelin kansikuvassa esiintyy Eden Hazard. Pelissä on uusi pelimoodi, jossa käytetään kolmatta pelin sisäistä valuuttaa. Lisäksi siihen on lisätty Volta-pelimuoto, jossa pelataan katujalkapalloa. == Lähteet == Luokka:Vuoden 2019 videopelit Luokka:FIFA-pelit Luokka:Windows-pelit Luokka:Nintendo Switch -pelit Luokka:PlayStation 4 -pelit Luokka:Xbox One -pelit
Kasvuhakkerointi

Kasvuhakkerointi () on yrityksen myynnin kasvattamiseen tähtäävää toimintaa perinteisistä markkinointimenetelmistä poikkeavilla tavoilla. Tavoitteena siinä on eri markkinointikeinoja kokeilemalla etsiä ne tavat, jotka kasvattavat myyntiä mahdollisimman kustannustehokkaasti ja nopeasti. Tyypillinen kasvuhakkeri kokeilee lyhyillä iteraatioilla monia eri menetelmiä, mittaa niiden tuloksia ja on valmis muuttamaan markkinointistrategiaa nopeasti tulosten perusteella. == Kasvuhakkeroinnin käytännön menetelmiä: == # Sisältömarkkinointi # Hakukoneoptimointi # Hakukonemainonta # Sosiaalisen median markkinointimenetelmät # Web-analytiikka # Sähköpostimarkkinointi ja markkinointiautomaatio # Vaikuttajamarkkinointi # Referral-markkinointi # Webinaarit ja podcastit # Laskeutumissivut # Konversiotason optimointi # Käytettävyyden optimointi # Copywriting # A/B testaus # Online chat == Lähteet == == Aiheesta muualla == *Mikä ihmeen kasvuhakkerointi? *Mitä on kasvuhakkerointi ja inbound-markkinointi? Luokka:Markkinointi
Lyksoosi

Lyksoosi (C5H10O5) on monosakkaridiyhdiste, joka kuuluu aldopentooseihin, hemiselluloosiin ja hiilihydraatteihin. Lyksoosi sisältää viisi hiiliatomia, mikä tekee siitä pentoosin, ja aldehydiryhmän. Lyksoosilla on D- ja L-stereoisomeerit, joista vain D-muotoa esiintyy luonnossa. Lyksoosi on ksyloosin C'-2 -hiiliepimeeri. Se on luonnossa harvinainen. Sitä tavataan esim. bakteerien glykolipidien osana.Kay-Hooi Khoo et al., Chemistry of the Lyxose-Containing Mycobacteriophage Receptors of Mycobacterium phlei/Mycobacterium smegmatis, Biochemistry, 35 (36), 11812–11819, 1996. Abstract == Lähteet == == Aiheesta muualla == *ChemSpider: D-(-)-Lyxose *PubChem: Aldehydo-L-lyxose *Kyoto Encyclopedia of Genes and Genomes (KEGG): L-Lyxose *PubChem: D-Lyxose *Kyoto Encyclopedia of Genes and Genomes (KEGG): D-Lyxose Luokka:Monosakkaridit Luokka:Sokerit
Erytruloosi

Erytruloosi on tetrooseihin kuuluva, luonnossa D-erytruloosina esiintyvä monosakkaridi, jossa on neljä hiiliatomia. Se on ketotetroosi eli siinä on ketoryhmä. Erytruloosin kemiallinen kaava on C4H8O4.https://pubchem.ncbi.nlm.nih.gov/compound/162406 PubChem: Erythrulose Erytruloosia käytetään itseruskettavissa voiteissa, yleensä dihydroksiasetonin kanssa.https://tuubitoleranssi.blogspot.com/2016/05/paivettynyt-hipia- purkista.html == Lähteet == == Aiheesta muualla == *PubChem: D-Erythrulose *PubChem: L-Erythrulose Luokka:Monosakkaridit Luokka:Sokerit
Ribuloosi

Ribuloosi on pentooseihin kuuluva monosakkaridi, jossa on viisi hiiliatomia. Se on ketopentoosi eli siinä on ketoniryhmä. Ribuloosin kemiallinen kaava on C5H10O5. Ribuloosilla on kaksi mahdollista enantiomeeriä, D\- ja L-ribuloosit. Näistä D-ribuloosia esiintyy luonnossa yleisesti. Se on D-ksyluloosin diastereomeeri. ==Ribuloosi soluissa== Ribuloosin ja fosforihapon esterit, ribuloosi-5-fosfaatti ja ribuloosi-1,5-bisfosfaatti ovat solujen biokemiassa tärkeitä. Ribuloosi-5-fosfaatti on pentoosifosfaattireitin tuote ja tärkeässä osassa soluhengityksessä. s. 124 Ribuloosi-1,5-bisfosfaatti puolestaan on tärkeä osa fotosynteesin pimeäreaktioita eli Calvinin sykliä. s. 99–105 == Lähteet == == Aiheesta muualla == *PubChem: D-Ribulose *Kyoto Encyclopedia of Genes and Genomes (KEGG): D-Ribulose *Human Metabolome Database (HMDB): D-Ribulose *Food Component Database (FooDB): D-Ribulose *PubChem: L-Ribulose *Kyoto Encyclopedia of Genes and Genomes (KEGG): L-Ribulose *Human Metabolome Database (HMDB): L-Ribulose *Food Component Database (FooDB): L-Ribulose Luokka:Monosakkaridit Luokka:Sokerit
Itävalta kesäolympialaisissa 2020

Itävalta osallistunee Tokion kesäolympialaisiin 2020. Itävaltalaisurheilijat ovat saavuttaneet 11 paikkaa 7 lajissa (tilanne 17. syyskuuta 2019). == Mitalistit == Ei mitalisteja ==Joukkue== === Ammunta === Itävaltalaiset urheilijat ovat varmistaneet yhden paikan Tokion olympialaisten ammunnassa. Urheilija Laji Peruskilpailu Loppukilpailu Tulos Sijoitus Tulos Sijoitus Miesten 10 m ilmakivääri === Kiipeily === Itävallalla on vähintään kahden urheilijan edustus kiipeilyssä. Jakob Schubert on varmistanut paikan miesten kilpailussa ja Jessica Pilz naisten kilpailussa. Urheilija Kilpailu Karsintakierros Loppukilpailu Sijoitus Nopeus Köysikiipeily Boulderointi Nopeus Köysikiipeily Boulderointi Aika Sijoitus Taso Sijoitus Pisteet Sijoitus Aika Sijoitus Taso Sijoitus Pisteet Sijoitus Jakob Schubert Miehet Jessica Pilz Naiset === Purjehdus === Purjehduksessa Itävalta on varmistanut kaksi maapaikkaa Urheilija(t) Venetyyppi Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Yhteispisteet Sijoitus 1 2 3 4 5 6 7 8 9 10 11 12 Mitali- lähtö Yhteispisteet Sijoitus Lorena Abicht Tanja Frank Naisten 49 er FX Nacra 17 === Pyöräily === ==== Maastopyöräily ==== Itävalta on varmistanut yhden paikan naisten kilpailuun, kun Laura Stigger oli MM-kilpailujen 2019 alle 23-vuotiaiden kilpailun toinen. Urheilija Laji Aika Sijoitus Naisten maastopyöräily === Soutu === Itävalta on varmistanut paikan naisten yksikössä. Urheilija(t) Laji Alkuerät Alkuerät Keräilyerät Keräilyerät Puolivälierät Puolivälierät Välierät Välierät Loppukilpailu Loppukilpailu Sijoitus Aika Sijoitus Aika Sijoitus Aika Sijoitus Aika Sijoitus Aika Sijoitus Naisten yksikkö === Uinti === Itävaltalaiset uimarit ovat varmistaneet kaksi paikkaa uintikilpailuihin. Urheilija Matka Alkuerät Välierät Loppukilpailu Sijoitus Aika Sija Aika Sija Aika Sija Felix Auböck Miesten 800 m vapaauinti Marlene Kahler Naisten 1 500 m vapaauinti === Yleisurheilu === Neljä itävaltalaista urheilijaa on rikkonut karsintarajan yleisurheilussa. ;Juoksu- ja kävelylajit Urheilija Laji Alkuerät Välierät Loppukilpailu Aika Sija Aika Sija Aika Sija Miesten maraton ;Kenttälajit Urheilija Laji Karsinta Loppukilpailu Tulos Sija Tulos Sija Miesten kiekonheitto Seitsenottelu Seitsenottelu == Lähteet == Luokka:Valtiot kesäolympialaisissa 2020 Kesäolympialaisissa 2020
Christoph Zimmermann (jalkapalloilija)

Cristoph Zimmermann (s. 12. tammikuuta 1993) on saksalainen jalkapalloilija. Hänen seuransa on 2. Bundesliigassa pelaava Darmstadt. Zimmermann on pelipaikaltaan keskuspuolustaja. Hänen pituutensa on 194 senttimetriä. Zimmermann tuli englantilaisseura Norwich Cityyn heinäkuussa 2017 ilmaisella siirrolla Borussia Dortmundin kakkosjoukkueessa, jossa myös manageri Daniel Farke toimi ennen Norwichiin tuloaan. Sitä ennen Zimmermann pelasi Borussia Mönchengladbachin kakkosjoukkueessa. Kahdella ensimmäisellä kaudellaan Englannin mestaruussarjassa Zimmermann pelasi 79 ottelua ja teki kolme maalia. Kaudella 2019–2020 Zimmermann pelasi Valioliigassa Norwichin joukkueessa 17 ottelua. Kausi 2020–2021 kului jälleen mestaruussarjassa, jossa Zimmermaan pelasi 22 ottelua. Kaudella 2021–2022 hän pelasi Valioliigassa vain kolme ottelua. == Lähteet == * Norwich City === Viitteet === Luokka:Saksalaiset jalkapalloilijat Luokka:Vuonna 1993 syntyneet Luokka:Elävät henkilöt